Izvor: N1

Crveni krst Srbije je započeo prikupljanje pomoći za žrtve požara u Grčkoj. otvorivši namenski dinarski račun za novčane donacije za pomoć stradalom stanovništvu Grčke.

Organizacija je saopštila da će se dogovoriti sa mobilnim operaterima MTS, Telenor i VIP o humanitarnom SMS-broju 2002. Građani će slanjem SMS poruka na taj broj moći da uplate po 100 dinara.

POVEZANE VESTI Broj mrtvih povećan na 85, među njima i turisti

U požaru kod Atine je poginulo više od 80 ljudi, povređeno više od 160, više od 200 je nestalo, dok je materijalna šteta u stotinama miliona evra. Do sada je procenjeno da su 373 kuće oštećene, 211 uništeno, a stanje stotina drugih tek treba proceniti.

Predsednik Crvenog krsta Srbije Dragan Radovanović i predstavnici Zajednice Grka Srbije su razgovarali o prikupljanju pomoći.

Broj računa za novčanu pomoć je 205-32824-71, poziv na broj 6026 355 0000, model 00, kod Komercijalne banke AD Beograd.